கேள்வி: சம்ஷேர் பகதூர் (கிருஷ்ணா ராவ்) - ஆரம்ப கால வாழ்க்கை என்பது என்ன?
பதில்: பகதூர் மராட்டிய பேஷ்வா முதலாம் பாஜிராவுக்கும் அவரது இரண்டாவது மனைவி மஸ்தானிக்கும் மகனாகப் பிறந்தார். இவரின் தாய் பாரசீக முஸ்லிமாவார். இவர் பிறந்ததும் இவருக்கு கிருஷ்ண ராவ் என பெயரிட்டனர். பாஜிராவ், தனது மகனை ஒரு இந்து பிராமணர் ஏற்றுக்கொள்ள வேண்டும் என்று விரும்பினார். ஆனால் இவரது தாயின் முஸ்லிம் பாரம்பரியம் காரணமாக, இவரது அந்தணர்கள் உபநயனம் விழாவை நடத்த மறுத்துவிட்டனர். இறுதியில் கிருஷ்ணா ராவிற்கு 'சம்ஷேர் பகதூர்' என பெயரிடப்பட்டதுடன் முஸ்லீம் இனத்தவனாக வளர்க்கப்பட்டான். மராட்டிய பிரபுக்களும் தலைவர்களும் மஸ்தானியை பேஷ்வாவின் முறையான மனைவியாக அங்கீகரிக்கவில்லை என்றாலும், இவரது கல்வி மற்றும் இராணுவப் பயிற்சி பேஷ்வா குடும்பத்தின் மற்ற மகன்களுக்கு ஏற்ப இருந்தது. 1740 இல் பாஜிராவ் மற்றும் மஸ்தானி இருவரும் இறந்த பிறகு, பாஜிராவின் முதல் மனைவியான காஷிபாய் இவரை 6 வயது முதல் தனது மகனில் ஒருவனாகவே வளர்த்து வந்தார். இவர் 1749 ஆம் ஆண்டு சனவரி 14 ஆம் தேதி லால் குன்வர் என்பவரை மணந்தார். 1753 இல் தனது மனைவி இறந்த உடனேயே, 1753 அக்டோபர் 18 அன்று மெக்ரன்பாய் என்பவரை மணந்தார்.
கேள்வி: சம்ஷேர் பகதூர் (கிருஷ்ணா ராவ்) - இராணுவ வாழ்க்கையும் ஆட்சியும் பற்றி தகவல் சொல்.
பதில்: இன்றைய வட இந்திய மாநிலமான உத்தரப் பிரதேசம் பாஜிராவின் ஆட்சிக்கு உட்பட்ட பண்டா மற்றும் கல்பியின் ஒருபகுதி சம்ஷேர் பகதூருக்கு வழங்கப்பட்டது. இவர் இரகுநாதராவ், மல்கர் ராவ் ஓல்கர், தத்தாஜி ஷிண்டே, ஜான்கோஜி ஷிண்டே மற்றும் பிற சர்தார்களுடன் துராணிப் பேரரசு எதிராக 1757-1758 இல் பஞ்சாபிற்குச் சென்று 1758 இல் அட்டோக், பெசாவர், முல்தான் ஆகிய பகுதிகளை வென்றார். இவர் வட இந்தியாவின் மராட்டிய வெற்றியின் ஒரு பகுதியாக இருந்தார். 1761 ஆம் ஆண்டில், அகமது ஷா துரானி ஆப்கானிய படைகளுக்கும் ,மராட்டியர்களுக்கும் இடையிலான மூன்றாம் பானிபட் போர் பேஷ்வா குடும்பத்தைச் சேர்ந்த இவரது உறவினர்களுடன் இவரும் இவரது இராணுவத்தினரும் சண்டையிட்டனர். அந்த போரில் இவர் காயமடைந்து சில நாட்களுக்குப் பிறகு தீக்கில் இறந்தார்.
கேள்வி: சம்ஷேர் பகதூர் (கிருஷ்ணா ராவ்) - சந்ததியினர் பற்றி விளக்கவும்.
பதில்: இவரது மரணத்திற்குப் பின்னர், இவரின் மகன் அலி பகதூர் (கிருஷ்ணா சின்கா) (1758-1802), வட இந்தியா பண்டா (இன்றைய உத்தரப் பிரதேசம் ) பகுதியின்ன் நவாப் ஆனார். இது மராட்டியப் பேரரசு கீழ் அடிணிந்த ஒரு பகுதியாகவே இருந்தது. சக்திவாய்ந்த மராத்தா பிரபுக்களின் அனுசரணையில், அலி பகதூர் புண்தேல்கண்டின் பெரும்பகுதிகளில் தனது அதிகாரத்தை நிலைநாட்டி பண்டாவின் நவாப் ஆனார். மேலும் தனது நம்பகமான உதவியாளர் இராம்சிங் பட்டை கலிஞ்சரின் காவல்துறை தலைவராக நியமித்தார். இவரது மகனும் வாரிசுமான இரண்டாம் சம்ஷேர் பகதூர் 1803 ஆம் ஆண்டு நடந்த இரண்டாம் ஆங்கிலேய மராத்தியப் போர் ஆங்கிலேயர்களுடன் சண்டையிட்டார். இவரது சந்ததியினர் அலி பகதூர் 1857 ஆம் ஆண்டு சிப்பாய்க் கிளர்ச்சி, 1857 இராணி இலட்சுமிபாய் இணைந்து போராடினார். தோல்விக்குப் பிறகு, பண்டா மாநிலம் ஒழிக்கப்பட்டது.https://www.livemint.com/mint-lounge/features/muslim-sons-of-a-brahmin-peshwa-11575604090939.html . சம்ஷேர் பகதூரின் இன்றைய சந்ததியினர் மத்திய இந்தியாவில் ஒரு எளிய நடுத்தர வர்க்க வாழ்க்கையை நடத்துகிறார்கள்.
கேள்வி: சம்ஷேர் பகதூர் (கிருஷ்ணா ராவ்) - பிரபலமான கலாச்சாரத்தில் குறித்து விரிவாக சொல்லுங்கள்.
பதில்: 2019 ஆம் ஆண்டு ''பானிபட்'' என்ற பாலிவுட் படத்தில் இவரது பாத்திரத்தை சாஹில் சலதியா என்ற நடிகர் நடித்திருந்தார்.
கேள்வி: சம்ஷேர் பகதூர் (கிருஷ்ணா ராவ்) - மேலும் படிக்க குறித்து விரிவாக சொல்லுங்கள்.
பதில்: * Ranjit Desai. ''Swami'' , a historical novel பகுப்பு:மராத்தியர்கள் பகுப்பு:பேஷ்வாக்கள் பகுப்பு:1761 இறப்புகள் பகுப்பு:1734 பிறப்புகள் பகுப்பு:18-ஆம் நூற்றாண்டு இந்திய அரசர்கள்